**Teremeni și Condiții pentru Acordare Burselor 2024-2025**

1. **Etapele atingerii obiectivului:**
* Plata bursei în valoare de 6000 lei se va face în 4(patru) tranșe egale, 1500 lei fiecare;
* Tranșele sunt planificate estimativ astfel: Tranșa 1 - August/Septembrie,  Tranșa 2 – Noiembrie/Decembrie,  Tranșa 3 - Februarie/Martie,  Tranșa 4 – Mai/Iunie;
* Discuții lunare de monitorizare (telefon, email, Whatsapp, Zoom, Teams, în persoană dacă este posibil);
* Informare în format scris la cererea coordonatorului local, cu privire la oportunități ce pot fi valorificate pentru continuarea studiilor;
* La cerere, persoana de contact, profesionist FARA, poate oferi sprijin sub formă de consiliere și orientare pentru a ajuta în luarea deciziilor școlare, profesionale, de accesare a resurselor educaționale și a oportunităților de dezvoltare;
* Trimestrial se vor organiza dezbateri online sau în persoană, dacă este posibil, pe teme de interes.
* Organizarea a cel puțin 2 evenimente de expunere a bursierilor pentru a-și forma relații profesionale.
1. **Drepturi și obligații ale Fundației FARA**

Fundația FARA se aliniază prevederilor legale specifice serviciilor sociale acordate precum și legislației GDPRși respectă Legea nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date. În acest sens:

* verifică veridicitatea informațiilor primite,
* informează beneficiarul despre:
	+ termenii contractuali și condițiile de acordare a bursei;
	+ stocarea și prelucrarea datelor cu caracter personal în conformitate cu legea,
	+ oportunități care pot fi accesate să-i ajute în continuarea studiilor;
	+ modificări de drept ale contractului;
* acordă pachetul de servicii agreat;
* păstrează legătura în permanență cu beneficiarul pe durata contractului,
* respectă drepturile și libertățile fundamentale ale omului în conformitate cu prevederile legii și ale politicilor Fundației FARA pentru protecția beneficiarilor,
* încetează acordarea serviciilor sociale către beneficiar în conformitate cu prevederile legii;
* depune toate eforturile pentru a considera opiniile beneficiarului,
* respectă, conform legii, confidențialitatea datelor și informațiilor referitoare la beneficiar.

**6. Drepturi și obligații ale beneficiarului**

Beneficiarul are următoarele drepturi și obligații contractuale:

* de a fi titularul unui cont bancar;
* de a menține legătura cu persoana de contact, lunar;
* de a participa la acțiunile organizate fie virtual, fie în persoană (dacă este posibil);
* de a nu abandona școala;
* de a frecventa cu regularitate cursurile (maxim 10 absențe nemotivate);
* de a menține/crește performanța școlară (în medie minim 7);
* de a demonstra interes pentru continuarea studiilor și practică (voluntariat, experiențe profesionale, participare la concursuri, schimburi/vizite de studii și alte proiecte);
* de a refuza, în condiții obiective, primirea pachetului de servicii;
* de a fi informat, în timp util și în termeni accesibili despre:
	+ termenii contractuali și condițiile de acordare a bursei;
	+ stocarea și prelucrarea datelor cu caracter personal în conformitate cu legea,
	+ oportunități care pot fi accesate să-i ajute în continuarea studiilor;
	+ modificări de drept ale contractului;
* de a participa la evaluarea impactului pachetului de sprijin și la luarea deciziilor privind viitorul școlar și profesional;
* dreptul de a avea acces la aplicația pentru bursă în baza căreia s-a luat decizia;
* de a-si exprima nemulțumirea cu privire la abordarea pentru atingerea obiectivelor;
* de a furniza informații corecte cu privire la identitatea si situația familiala, medicală, economică şi socială și de a permite verificarea veridicității acestora;
* de a anunța orice modificare intervenită în legătură cu situația sa personală (familie, școală, planuri de viitor).
1. **Soluționarea reclamațiilor**
* Beneficiarul formulează verbal și/sau în scris reclamațiile;
* Reclamațiile sunt aduse la cunoștința echipei de management direct sau prin intermediul oricărei persoane din cadrul echipei;
* Fundația FARA are obligația de a analiza conținutul reclamațiilor, consultând atât beneficiarul cât și specialiștii implicați;
* Fundația FARA va formula un răspuns în termen de maximum 10 zile lucrătoare de la primirea reclamației;
* În cazul în care beneficiarul nu este mulțumit cu răspunsul, poate contacta echipa de conducere executivă pentru rezolvarea situației pe cale amiabilă.
1. **Litigii**

Litigiile în legătură cu încheierea, executarea, modificarea și încetarea ori alte pretenții decurgând din prezentul contract se vor soluționa pe cale amiabilă sau în conformitate cu legea.

1. **Rezilierea contractului**

Constituie motiv de reziliere a prezentului contract următoarele:

* refuzul obiectiv al beneficiarului de a mai primi serviciile,
* refuzul beneficiarului de a răspunde solicitărilor care țin de obligațiile listate la pct. 6,
* refuzul repetat de a remedia situațiile identificate în procesul de monitorizare pentru plata fiecărei tranșe,
* acoperirea anticipată a nevoilor care au stat la baza acestui contract,
* lipsa resurselor materiale și financiare,
* încetarea programului.
1. **Încetarea contractului**

Constituie motiv de încetare a prezentului contract următoarele:

* expirarea duratei pentru care a fost încheiat contractul;
* acordul părților privind încetarea contractului;
* scopul contractului a fost atins;
* forța majoră, dacă este invocată.
1. **Anexele la acest contract sunt:**
* Informarea GDPR a Persoanei Vizate
* Consimțământul pentru prelucrarea datelor cu caracter personal